#

Областна дирекция “Земеделие”- гр. Русе

**З А П О В Е Д**

**№ РД-08-712**

**гр. Русе, 22.05.2019 г.**

На основание чл.56м, ал.4 от ППЗСПЗЗ във връзка с чл.33, ал.4 от ЗСПЗЗ, писмо № 66-2625/12.10.2018 г. на Министъра на земеделието, храните и горите, Заповед № РД-08-254/12.02.2019 г. на Директора на Областна дирекция «Земеделие» - Русе и Протокол № 1 от 21.03.2019 г. на комисията, определена със Заповед № РД-08-237/11.02.2019 г. на Директора на Областна дирекция «Земеделие» - Русе, одобрен от Министъра на земеделието и храните и изпратен с писмо № АО-1145/15.05.2019 г.

**О П Р Е Д Е Л Я М :**

Класираните на първо и второ място кандидати в проведения таен търг на 21.03.2019 г., както следва:

**За УПИ XIX от кв.13,** частна държавна собственост с площ 2172 кв.м., находящ се в регулацията на с.Черешово, община Сливо поле, област Русе с начална тръжна цена 6039 лв. /без ДДС/, класира:

- **на** **първо място „МИР 95“ ЕООД – гр. Русе, област Русе** с предложена цена от **6050.00 /шест хиляди и петдесет/ лева**, за придобиване право на собственост по реда на чл.27, ал.8 от ЗСПЗЗ, чрез покупко-продажба за обявения имот частна държавна собственост;

**- на второ място – Владислав Маринов Велиянов – гр. Русе, област Русе** с предложена цена от **6040,00 /шест хиляди и четиридесет/ лева**, за придобиване право на собственост по реда на чл.27, ал.8 от ЗСПЗЗ, чрез покупко-продажба за обявения имот частна държавна собственост.

Заповедта да се доведе до знанието на участниците в търга по реда на ГПК в 3-дневен срок от издаването й, които могат да я обжалват в 14-дневен срок от уведомяването им по реда на Административнопроцесуалния кодекс.

Спечелилият на първо място кандидат е длъжен в 14-дневен срок от влизане в сила на заповедта да внесе по сметка на Министерството на земеделието, храните и горите дължимите суми, данъци, такси и режийни разноски във връзка с придобиване право на собственост върху имотите частна държавна собственост, от проведения таен търг.

Заповедта да се публикува на интернет страницата на Министерството на земеделието, храните и горите при спазване изискванията на Закона за защита на личните данни.

 **/П/**

**БОРИСЛАВА БРАТОЕВА**

Директор на Областна дирекция „Земеделие” – гр. Русе